Տուրո Ռուդի

**Տուրո Ռուդի**, կաթնաշոռային պանրիկ, որը հայտնի է Հունգարիայում 1968 թվականից: Բատոնը բաղկացած է շոկոլադե համով բարակ արտաքին շերտից և տուրոյի (կաթնաշոռի) ներքին միջուկից: Արտադրանքի անվան մեջ »Ռուդի»-ն ծագում է հունգարերեն «ռուդ» բառից, որը թարգմանաբար նշանակում է ձող կամ բատոն (և նաև «Ռուդոլֆ» անվան փաղաքշական տարբերակն է): Տուրո Ռուդին կարող է պատրաստվել տարբեր համերով և չափերով:

Հիմնական (սովորական, «նատուր») բատոնն ավելի էժան է և հայտնի, այն արտադրվում է երկու չափով՝ դասական 30 գրամանոց (1.1 ունցիա) և մեծ («օրիաս», հսկա) 51 գրամանոց (1.8 ունցիա): Բատոնի տարբեր համային տեսակներ կան, ինչպես ծիրանի, ելակի և ազնվամորու ջեմերով տուրոյում, իսկ կոկոսն ու վանիլը՝ որպես բուրավետիչներ: Առկա են նաև ընկույզի և կարամելի համերը: Սովորական բատոնը կարելի է գտնել և՛ մուգ շոկոլադե, և՛ կաթնային շոկոլադե արտաքին շերտով:

«Պյոտյոշ» (պուտավոր կամ բծավոր) թեման արտադրանքի մարքեթինգային ռազմավարության մասն է, և բնորոշ կարմիր պուտերը սպառողների կողմից հեշտությամբ նույնականացվում են Տուրո Ռուդիի հետ: Friesland Hungária, Inc ընկերությունը (որը հայտարարում է, որ «օրիգինալ» Տուրո Ռուդիի արտադրողն է) 2003 թվականին իր արտադրանքը թողարկեց Սլովակիայում, Ռումինիայում, Իսպանիայում և Իտալիայում DOTS անվանմամբ: Արևմտյան Եվրոպայում վաճառվող տարբերակն համարվում է ավելի քաղցր է և արտադրվում է կաթնային շոկոլադե շերտով՝ տեղացիների ճաշակին համապատասխան:

Առաջին անգամ այն հայտնվել է հունգարական ընտանեկան ֆիլմում՝ «*Kismaszat és a Gézengúzok*» (մոտավորապես թարգմանած՝ «Փոքրիկ բիծ և չարաճճիները») 1980-ականներին:

## Ծագում
Տուրո Ռուդիի ամենավաղ տարբերակը հայտնվել է Ռուսաստանում Cырок (Սիռոկ՝ նշանակում է սիռ-կաթնաշոռային պանրիկ) անվանմամբ, որը կաթնաշոռի, կարագի և ճարպի խառնուրդից պատրաստված ուղղանկյուն բատոն էր՝ պատված մուգ շոկոլադե շերտով: Դրա շերտն ավելի բարակ է, իսկ միջուկը՝ ավելի քաղցր: Լայնորեն ընդունված է, որ Տուրո Ռուդին հիմնված է դրա վրա, քանի որ դիզայնը և արտադրությունը սկսվել են Խորհրդային Միություն կատարված ուսումնական այցից հետո (ենթադրաբար Անտալ Դեակի կողմից): Բուդապեշտի տեխնոլոգիայի և տնտեսագիտության համալսարան դասախոս Շանդոր Կլեյնը տվեց արտադրանքին իր անունը, որը որոշակի հակասություններ առաջացրեց, քանի որ մարդիկ կարծում էին, թե անունը կոպիտ է և պոռնոգրաֆիկ ասոցիացիաներ ունի, քանի որ Ռուդին հունգարերեն թարգմանվում է որպես բատոն կամ ձող։ Այնուամենայնիվ, անունը մնաց, և 1970-ականների ընթացքում քաղցրավենիքը դարձավ և՛ հայտնի, և՛ հաջողակ: Արտադրությունը Բուդապեշտից տեղափոխվեց Մատեսալկա և վերջապես 1980-ականների ընթացքում ընդլայնվեց՝ ներառելով մի քանի լրացուցիչ գործարաններ:

## Տարբեր վարկածներ
Օրիգինալ Տուրո Ռուդին տարիների ընթացքում բազմաթիվ փոփոխությունների է ենթարկվել, և շատ տարբեր արտադրողներ ունեն իրենց սեփական Տուրո Ռուդի արտադրանքը։ Կարծիքները, թե դրանցից որն է լավագույնը, սովորաբար խիստ տարբերվում են: Չնայած ապրանքանիշի անվանումն օրինականորեն պատկանում է Pöttyös, մի քանի արտադրողներ պնդում են, որ իրենց արտադրանքն ավելի մոտ է «օրիգինալ» Տուրո Ռուդիին, հիմնականում այն պատճառով, որ այն պարունակում է իսկական տուրո (կաթնաշոռ) և այլ չնշված «կաթնամթերք» կամ թթվեցված բուսական ճարպեր։

## Առողջական հակասություններ
Արտադրության սկզբից Տուրո Ռուդին շուկայավարվում էր որպես «առողջ աղանդեր»՝ կարծիք, որը խիստ պաշտպանվում էր այդ ժամանակվա սննդի մասնագետների կողմից։ Սակայն հետագա հետազոտությունները ցույց տվեցին որոշ պակաս դրական արդյունքներ։ Մինչդեռ մի քանի (բայց ոչ բոլոր) Տուրո Ռուդիների միջուկը պարունակում է իսկական, բարձրորակ կաթնաշոռ, պատվածքը շոկոլադ չէ, ինչպես շատերը կարծում են։ Այն կակաոյի փոշու, հիդրոգենացված բուսական ճարպի, շաքարի և կարագի խառնուրդ է, որը պարունակում է տրանսճարպերի մի քանի գրամ (0.2–0.3 ունցիա), որը համարվում է ճարպակալման և սրտանոթային հիվանդությունների հիմնական պատճառներից մեկը։

## Միջազգային տարբերակներ
### Ավստրիա

Ավստրիական Լանդֆրիսչ ընկերությունը նույնպես սկսել է վաճառել բատոնի իր տարբերակը՝ ընդունելով, որ այն պատճենված է օրիգինալ Տուրո Ռուդիից, Լանդֆրիսչ Ռուդի անվանման ներքո։

«Լանդֆրիսչ Ռուդի»-ն նույնպես պատված է շոկոլադով, ինչպես իր հունգարական նախորդը, և բացի «սովորական» տարբերակից, այն վաճառվում է նաև վանիլային և կոկոսի համերով։

### Չինաստան
Չինաստանում արտադրանքի պատճենը վաճառվում է 2008 թվականի հոկտեմբերից Տուրո Քիթթի անվան ներքո (Պատկեր).

### Լեհաստան
Լեհաստանում Danone-ը տարածում է սկզբնապես հայտնի Դանոնե Տուրո Ռուդիի արտադրանքը՝ Դանիո Բատոնիկը։

## Ծանոթագրություններ

## Արտաքին հղումներ
* Official Túró Rudi Website
* They Really Weren’t Joking About Taking Túró Rudi to China
* Túró Rudi Fanlisting and general description of Túró

Կատեգորիա:Հունգարական խոհանոց
Կատեգորիա:Պանրով ուտեստներ